

**Landbrugere i Kongernes Nordsjælland**

3. november 2022

**Referat af 37. bestyrelsesmøde (på ZOOM) den 3.11.2022 kl. 19.00**

I mødet deltog: Esben Ingerslev, Hans Jørgen Albertsen, Niels Rohlin Madsen, Lars Bo Petersen, Gert Ryder og Niels Worm

1. Orientering om bestyrelsesarbejdet og udpegelse af Nationalparknævnet

Der blev orienteret om bestyrelsesmøderne i maj, juni og september samt om strategiseminaret.

1. To skrivelser af 20. oktober til lodsejer i Nationalparken – vedhæftet

De to skrivelser fra Nationalparken til lodsejere blev kort omtalt, uden at vi gik ind i det konkrete indhold om mulighed for tilskud til hegning.

1. Arbejde videre med Niels Worms oplæg – vedhæftet

Niels Worm fortalte, at med udmøntningen af den nye CAP-plan vil der komme flere muligheder fra 1.1.2023.

Han fortalte også om et konkret projekt i Kolding Kommune, hvor Dansk Naturfond købte dyrkningsretten på arealer, som efterfølgende blev udlagt til natur. Niels sender os link til det konkrete projekt, som vi vil tale om på næste møde.

Der blev efterlyst en liste over hvem der sidder i det nye nationalparkråd. Listen udsendes sammen med dette referat.

Under dette dagsordenspunkt fortalt Hans Jørgen Albertsen også om projektet på hans ejendom. Kammeradvokaten hælder til den opfattelse, at hvis nationalparken bliver projektets ’bygherre’, vil det være muligt at komme uden om de minimis reglerne.

Der var enighed om, at bestyrelsen skal udarbejde en ’Handlingsplan for LIKN 2023’, så vi arbejder målrettet mod at få mange flere landbrug med i nationalparkudvidelsen.

1. Opdatering af vores hjemmeside?

Dagsordenspunkt 4 blev ikke behandlet

1. Eventuelt

Hans Jørgen tilbød at lægge hus til julefrokosten igen i år. Der var enighed om, at det var en dejlig oplevelse sidste år, så det tilbud siger vi ’ja tak’ til

1. Næste møde

Mandag den 21. november kl. 19.00